cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy en cy cy cy cy cy cy cy cy cy cy cy cy cy cy cy cy cy cy cy wuu cy cy cy nl cy la es cy nb cy eo cy cy en cy su cy ceb cy cy ca en cy nl en cy su cy su cy es es en es
Y Crwys yn Holi Aelodau | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae Eglwys y Crwys wedi cymryd cam anarferol i gapel, a danfon holiadur at aelodau i ofyn barn a magu dealltwriaeth ddyfnach o aelodaeth y capel, a meithrin gweledigaeth newydd ar gyfer y dyfodol. Mae Thomas Williams yn esbonio rhagor.
Wrth edrych tua’r dyfodol, rydyn ni’n wrthi’n llunio strategaeth yn Eglwys y Crwys gyda’r bwriad o ddiogelu’r pethau da’r gorffennol a  hynny gan feithrin gweledigaeth newydd gyffrous a fydd yn dod a ni yn agosach at ein gilydd  o fewn ein heglwys a hefyd yn agosach at ein chwaer eglwysi.
Bwriad y weledigaeth yw cau’r gagendor rhwng y rhai ieuangaf a’r hynaf sydd yn mynychu ein capel neu yn ymwneud a’u gwaith.
Mae pwysau a gofyn cynyddol ar amser ein pobl ifanc a hefyd ar oedolion oedran gwaith. Mae cymaint o weithgareddau apelgar a chyfryngau o bob math a channoedd o sianeli teledu yn ceisio eu sylw a hynny ym mhob rhan a man o’u bywydau.
Wrth gynyddu cyfryngau mae nifer o ‘ddefnyddwyr’ sydd ond yn defnyddio un cyfrwng yn naturiol yn lleihau. Felly ceir nifer o grwpiau yn ymgiprys am sylw ein pobl ifanc a’u rhieni:  y siopau, chwaraeon, a hefyd sefydliadau sydd yn agos at galon y gymuned Gymraeg  sef yr Urdd a’r mentrau iaith.
Er mwyn gwneud hynny mae gofyn fod y grwpiau hynny yn ceisio ein sylw hefyd a hynny fwyfwy ar draws ystod eang o gyfryngau ein cymdeithas.
Yn yr un modd mae gofyn inni yn ein capeli brofi a mentro dulliau newydd ar draws pob cyfrwng i roi cyfle i’r ifanc brofi bendithion y cyfle i ymdawelu a chynnig llwyfan i faterion ysbrydol.
Mae’n hawdd gweld sefyllfa dirywiad ysbrydol a niferoedd yn ein capeli fel argyfwng ond dylid ei weld fel her a chyfle. Yn wir nid oes dim yn newydd yn hyn o beth o gofio arweinwyr ysbrydol a diwygwyr blaengar gorffennol Cymru.
Y cam cyntaf yn wastad wrth geisio adfywiad yw ceisio dod i nabod a deall ein pobl yn well, yn gyntaf o fewn ein capeli ac yna oddi allan.
Eglwys y Crwys, Heol Richmond
Mae ein strategaeth yn datblygu o fewn y Crwys gyda’r union fwriad hynny gan ganolbwyntio ar ein hadnoddau gorau sef yr aelodau a charedigion y capel. Mae pob aelod o’n capel bellach wedi derbyn holiadur ar gyfer mynegi eu barn a’u huchelgais ar gyfer dyfodol gwaith ein capel.
Mae’r broses o asesu’r holiaduron yn gallu ymddangos yn drafferthus ac araf ond mae’r broses a’r atebion yn ddadlennol a diddorol ac yn fodd  inni dyfu yn ein dealltwriaeth o’n gilydd.  Gyda’r gwaith hwn mae modd o gael gwir berthynas a chysylltiad ar draws yr oedrannau.
Fe allwn yna sicrhau ein bod yn parhau yn berthnasol at ofynion a phryderon ein hieuenctid wrth iddyn nhw ddod yn gyflawn aelodau o’n capeli a’r gymdeithas ehangach.
Y bwriad cychwynnol wrth inni fagu cysylltiadau a pherthynas yw  sefydlu ‘alumni’ o fewn yr Eglwys a chyfleoedd i fentora plant neu ieuenctid y Crwys a chynnig arweiniad galwedigaethol ac amgenach i’r ysgol a’r teulu.
Nid pawb sydd yn gallu mynychu capel boed hynny am resymau salwch ymysg y rhai oedrannus neu hefyd oherwydd nifer fawr o  weithgareddau sydd yn ceisio sylw ein pobl ifanc.
Bendith y dechnoleg fodern a’r cyfryngau cymdeithasol yw cynnig cyfleoedd sydd yn llythrennol yn bellgyrhaeddol ac ar gael i bawb beth bynnag yw eu cefndir a’u lleoliad.
Mae ein strategaeth am ofyn gwell defnydd o’r cyfryngau cymdeithasol. Y nod yw cynnig cyfleoedd i’n pobl ifanc ddarlledu, trafod, cyhoeddi a chymryd rhan yng ngwaith y capel ymhell ac agos, yn ‘fyw’ mewn gwasanaethau neu wedi ei recordio o flaen llaw.
Bydd hyn yn cynnig cyfle i’r ieuenctid a’u rhieni i brofi a rhannu manteision a bendithion gwaith y capel ble bynnag y bônt fel nad yw’r oedfa wastad yn perthyn yn unig i’r Sul ac i leoliad ein hadeilad.
Mae Thomas yn Flaenor yn y Crwys, ac yn arolygu’r Ysgol Sul.  Mae’n dad i ddwy o ferched yn Ysgol Pencae ac yn byw ym Mhontcanna, er mai o Fangor y daw’n wreiddiol.
Os ydych chi’n aelod o’r Crwys a heb dderbyn eich holiadur eto gallwch gysylltu â Thomas drwy e-bostio eglwysycrwys@icloud.com.
sylw ar yr adroddiad yma
Darllen pellach a awgrymir
Penblwydd 40 Hapus i’r Dinesydd!
© Hawlfraint 2019 POBL CAERDYDD. Cedwir Bob Hawl.